Държавен вестник, бр. 37, 2011 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  37
с изключение на пътните разходи. Пътните 
разходи се заплащат от изпращащата страна, 
където е приложимо. Приемащите страни и 
участващите университети се насърчават да 
осигуряват доброволно допълнително финан­
сиране за стипендиите по CEEPUS III.
5) Съгласно това споразумение и процедур­
ния правилник, приети от Съвместния комитет 
на министрите, договарящите страни обявяват 
своите човекомесеци стипендии за сътрудни­
чество (вътрешна „CEEPUS валута“) за всяка 
следваща академична година на едногодишни 
интервали. Минималното изискване за разме­
ра на CEEPUS валутата е 100 човекомесеца 
стипендии.
6) Стипендиите по програма CEEPUS III 
се използват само за целите на мобилността 
и не покриват режийни разходи или разноски 
за организационни или административни цели. 
Договарящите страни и участващите универси­
тети се насърчават да осигуряват доброволно 
допълнително финансиране за покриване на 
тези разходи.
7) Координационните срещи на мрежите по 
CEEPUS III могат да бъдат финансирани чрез 
неизползваните човекомесеци стипендии по 
CEEPUS III, където е приложимо.
Член 2
1) По смисъла на това споразумение тер­
минът „университет“ се прилага за учебно 
заведение, предоставящо висше образование и 
което е официално признато от компетентния 
орган на договаряща страна за принадлежащо 
към нейната система за висше образование. 
Всяка договаряща страна предоставя ежегодно 
списък на университетите, които имат право 
да участват в CEEPUS III. 
2) По смисъла на това споразумение тер­
минът „учебна година“ означава периода от 
1 септември на текущата година до 31 август 
на следващата година.
3) Записаните в университетите студенти 
имат право независимо от специалността си да 
получават стипендии по програма CEEPUS III 
до и включително на ниво докторантура, при 
условие че периодът на обучение, подготовка 
или стаж се провежда в приемащ университет 
или приемаща институция, в съответствие с 
това споразумение, където е приложимо, и 
който е в съответствие с учебната програма 
на изпращащия университет на съответния сту­
дент и представлява част от неговото/нейното 
университетско обучение.
4) Освен това се отпускат стипендии на 
студенти за практическо обучение или стаж в 
търговски дружества, изследователски институ­
ти, държавна институция или друга организация 
в приемащата страна, където е приложимо, 
при условие че кандидатът е направил добре 
обосновано предложение.
5) Освен това програма CEEPUS III под­
крепя мобилността на академичния състав, т.е. 
преподаватели, изследователи и/или препо­
даватели по изкуствата от даден университет, 
като им отпуска стипендии по CEEPUS ІІІ за 
насърчаване на транснационалното междууни­
верситетско сътрудничество и за разширяване 
на централноевропейското измерение на уни­
верситетските учебни програми.
6) Стипендии могат да се отпускат също на 
студенти, обучаващи се в университети извън 
мрежа на CEEPUS III, и на членове на акаде­
мичния състав от университети извън мрежа 
на CEEPUS III („свободно движещи се“), при 
условие че в такъв университет има специални 
договорености за обучение, преподаване или 
научно ръководство. 
Член 3
1) Създава се Съвместен комитет на ми­
нистрите, наричан по-нататък „Съвместен 
комитет“, съставен от по един представител от 
всяка договаряща страна. Съвместният комитет 
отговаря за всички действия и решения, необ­
ходими за осигуряване изпълнението на това 
споразумение, включително за одобряването 
на докладите за оценка. Съвместният комитет 
приема работна програма за сътрудничество в 
рамките на CEEPUS III.
2) Съвместният комитет провежда срещи 
при необходимост. Той приема свой процеду­
рен правилник и избира един от членовете си 
за председател. Съвместният комитет може 
да създава работни групи, необходими за из­
пълнението на това споразумение, и да взема 
решения за техния състав.
3) Съвместният комитет полага всички уси­
лия да постига съгласие с консенсус по всички 
решения. Ако всички усилия за консенсус са 
изчерпани и не доведат до постигане на споразу­
мение, като последна мярка решението се взема 
с мнозинство от две трети от присъстващите 
и гласували членове на Съвместния комитет.
4) Съвместният комитет взема единодушно 
решение по общия брой на човекомесеците 
стипендии в рамките на CEEPUS III въз основа 
на обявените такива в съответствие с член 1, 
алинея 5.
Член 4
1) Решенията, свързани с процедурата за 
подбор на мрежи по CEEPUS III, се вземат от 
работна група на Съвместния комитет.
2) Всяка договаряща страна създава Нацио­
нална комисия от представители на академич­
ните среди и/или други експерти, които подпо­
магат процеса на подбор, посочен в алинея 1.
3) Всяка договаряща страна създава Наци­
онално бюро на CEEPUS със следните отго­
ворности:
• да популяризира сътрудничеството и да 
предоставя информация за всички негови ас­
пекти, особено относно съвместните степени, 
в тясно сътрудничество с Централното бюро 
на CEEPUS и другите национални бюра на 
CEEPUS;